Xylotrupes siamensis

Xylotrupes siamensis er en bille som hører til gruppen hornbiller (Dynastinae) i gruppen skarabider (Scarabaeoidea).

 Utseende 
En stor, blank, mørkt brunrød hornbille. Som de fleste andre artene i slekten Xylotrupes har hannene et fremoverrettet horn på pronotum og et krumt horn på hodet, begge kløvet i spissen.

 Levevis 
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

 Utbredelse 
Arten er utbredt i Thailand.

 Systematisk plassering 
Arten blir ofte plassert som en underart enten av Xylotrupes gideon eller av Xylotrupes socrates.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Xylotrupes Hope, 1837 
 Xylotrupes siamensis Minck, 1920

 Eksterne lenker 

 Bilder av arten


Kategori:Hornbiller
Kategori:Biller formelt beskrevet i 1920
Kategori:Dyr formelt beskrevet av Paul Minck
Kategori:Thailands insekter